
Апстракт: Специфичан организационо-методолошки оквир обрачуна трошкова по активностима заснованог на времену (Time-Driven Activity Based Costing) подразумева процену два параметра. Први је трошкови ресурса по јединици времена. Ови трошкови се израчунавају као количник укупних трошкова свих ресурса потребних за реализацију конкретних пословних активности и практичног капацитета. Практични капацитет се изражава у времену ангажовања свих ресурса који се ефективно користе за реализацију конкретних пословних активности. Трошкови ресурса по јединици времена се користе за пренос трошкова ресурса на носиоце трошкова, на бази процена тражње за одређеним ресурсима, што је обично време које захтева сваки носилац трошка. Време представља други кључни параметар обрачуна трошкова по активностима базираног на времену (ТДАБЦ) и утврђује се помоћу једначина времена. Отуда је општи циљ постављен радом разматрање кључних организационо-методолошких аспеката имплементације и функционисања ТДАБЦ система, пре свега, начина и важности утврђивања практичног капацитета, али и улоге, значаја и креирања једначина времена.

УВОД
Обрачун трошкова по активностима заснован на времену (Time-Driven Activity Based Costing) је настао на основама обрачуна трошкова по активностима (Activity Based Costing). Обрачун трошкова по активностима (АБЦ) почива на поједностављеној претпоставци да је за реализацију одређене врсте пословне активности увек потребно потрошити исто време. Ова претпоставка најчешће није одржива у реалности, будући да се трајање пословне активности може разликовати услед постојања специфичних околности у вези са њеном реализацијом и/или дејства бројних фактора. Новина коју доноси обрачун трошкова по активностима заснован на времену (ТДАБЦ) је уважавање и укључивање у обрачун трошкова варијација у потребном времену за реализацију одређене пословне активности. ТДАБЦ омогућава да се комплексност функционисања и пословања предузећа, изражена различитим временима потребним за реализацију пословних активности, једноставно инкорпорира у обрачун трошкова помоћу једначина времена. На основу утврђеног времена трајања активности (помоћу једначина времена) и трошкова ресурса по јединици времена ТДАБЦ омогућава ефикаснију алокацију трошкова и прецизније утврђивање цене коштања.
Циљ овог рада је разматрање основних организационо-методолошких аспеката ТДАБЦ система, пре свега утврђивања трошкова ресурса по јединици времена, практичног капацитета и времена реализације активности, у контексту прецизније алокације трошкова и утврђивања цене коштања. Имајући у виду постављени циљ истраживања, рад ће се доминантно базирати на методолошким поступцима и техникама својственим друштвеним наукама, пре свега квалитативној методологији и дескриптивној анализи проблема истраживања. 
Структуру рада чине три дела. У првом делу се разматрају концептуално-методолошке основе ТДАБЦ система, уз фокус на утврђивање трошкова ресурса по јединици времена. Други део рада се бави питањима значаја и начина утврђивања практичног капацитета, као једног од базичних параметара ТДАБЦ система. Трећи део рада је посвећен једначинама времена, њиховој улози, значају и различитим аспектима креирања. 
ОБРАЧУН ТРОШКОВА ПО АКТИВНОСТИМА БАЗИРАН НА ВРЕМЕНУ: КОНЦЕПТ И МЕТОДОЛОГИЈА
Од давнина, опште је позната максима да је време новац. Настанком и развојем ТДАБЦ система постаје могуће ефикасније измерити колико кошта време, односно јединица времена (Гилберт (Gilbert), 2007, стр. 2). Идеја о развоју ТДАБЦ се везује за ране деведесете године 20. века. Резултат је заједничног рада теоретичара и практичара, Андерсона (Anderson) и његове консултантске компаније Акрон системи (Acron Systems) и харвардског професора Каплана (Каplan). Наиме, готово истовремено се код обојице јавља идеја о могућем унапређењу АБЦ система. Андерсон је радио на развоју једначина времена и проценама просечног времена реализације активности и процеса, са циљем повећања ефикасности АБЦ система. Каплан је анализирао практични капацитет и време, као могуће варијабле којима треба проширити АБЦ систем. Такође, у књизи под називом „Трошкови и Резултати“ (Cost&Effect), познати аутори Каплан и Купер (Cooper) објашњавају како се систем обрачуна трошкова може изградити само на основу утврђивања два параметра и то: трошкова ресурса по јединици времена и коришћеног капацитета за сваку пословну операцију. Интегрисањем Андресонових једначина времена и Капланове визије планирања капацитета креиран је ТДАБЦ. Промовисан је као систем изузетних информационих перформанси који омогућава потпуни увид у историјске и будуће перформансе, ефикасно и ефективно краткорочно и дугорочно одлучивање и оцену ефективности управљања ресурсима, активностима и пословним процесима предузећа (Еверарт (Everaert), Клурен (Cleuren), Хозе (Hoozee), 2012, стр. 41-48; Тодоровић, 2013).
Реализација процедуре ТДАБЦ система, у организационо-методолошком смислу, обувхата следеће кораке:

· идентификовање ресурса (групе или пула ресурса) потребних за извођење активности и њихових трошкова,
· утврђивање практичног капацитета сваке групе ресурса, изражено бројем часова рада,
· утврђивање трошкова ресурса по јединици времена или јединичних трошкова за групе ресурса, дељењем укупних трошкова ресурса практичним капацитетом израженим у часовима рада,
· анализирање пословних процеса и активности за сврхе формулисања једначина времена, укључујући избор одговарајућих узрочника - фактора трајања активности (фактора потрошње времена) и њихово инкорпорирање у једначине времена (Тодоровић, 2013а, стр. 63),
· одређивање потребног времена за реализацију пословних активности на основу једначина времена,  

· множење трошкова ресурса по јединици времена и претходно утврђеног времена са циљем израчунавања припадајућег дела трошкова (Малинић, Тодоровић, 2011, стр. 209).

Очигледно је да је методологија ТДАБЦ система заснована на процени два параметра, трошкова ресурса по јединици времена и времена потребног за реализацију одређених пословних активности - задатака (Каплан (Kaplan), Андерсон (Anderson), 2007а, стр. 9). Трошкови ресурса по јединици времена се утврђују као количник укупних трошкова и практичног капацитета. Укупни трошкови представљају трошкове свих ресурса потребних за реализацију конкретних пословних активности. С тим у вези, ТДАБЦ представља pull модел трошкова, будући да полази од трошкова у збирном - агрегираном износу, које затим декомпонује на изазиваче, за разлику од АБЦ система, који је push модел, односно који утврђује стварне трошкове активности и затим их агрегира у аутпуту, који конзумира, тј. троши те активности. Према томе, код ТДАБЦ система потребни ресурси за реализацију одређене активности и њихови трошкови се утврђују и посматрају у укупном, тј. збирном (агрегираном) износу (Зухта (Szuhta), 2010, стр. 53). Практични капацитет треба да буде исказан у времену ангажовања свих ресурса који се ефективно користе за реализацију конкретних пословних активности. Да би проценио практични капацитет ТДАБЦ идентификује обим ресурса који су заиста ангажовани и трошени на обављању активности. Последично, утврђивање трошкова производа се заснива на трошковима ресурса који су стварно потрошени, а не на обиму укупно расположивих ресурса, као код АБЦ система (детаљније о АБЦ систему погледати: Јањић, Тодоровић, 2012, стр. 237-252). 
Улога трошкова ресурса по јединици времена у реализацији методологије ТДАБЦ система је неспорна. Међутим, одређивање бројиоца и имениоца овог рациа, те саме његове величине, захтева одговоре на бројна питања: од чега је компонована структура укупних трошкова ресурса, да ли је реч о стварним или стандардним (планским) величинама и за које организационе нивое предузећа се утврђују, да ли за ниво организационих јединица, центара одговорности, читавог предузећа или за ниво пословних процеса који се реализују на различитим организационим нивоима. Док предузећа могу индивидуално да се опредељују за обрачун по стварним или стандардним вредностима у складу са постављеним циљевима обрачуна трошкова (рачуноводства трошкова) и захтевима за креирањем адекватне информационе подршке менаџменту предузећа (детаљније погледати: Тодоровић, 2008, стр. 131-158), структура њихових укупних трошкова је примарно детерминисана природом, тј. врстом и предметом делатности. Утврђивање укупних трошкова ресурса не представља проблем сам по себи. Међутим, кључна дилема и потенцијални проблем је за који организациони ниво се утврђују ови трошкови. Основна претпоставка ефикасног функционисања ТДАБЦ система је да се укупни трошкови утврђују за исти организациони ниво за који се утврђује практични капацитет (степен искоришћености капацитета). Једино у том случају утврдиће се, као њихов количник, валидни трошкови ресурса по јединици времена.
НАЧИН И ВАЖНОСТ УТВРЂИВАЊА ПРАКТИЧНОГ КАПАЦИТЕТА
Капацитет се може схватити као производна снага предузећа, погона, сектора, процеса, производног места или једног постројења, у одређеном временском периоду, почев од једног часа рада до најчешће исказаног на годишњем нивоу. Литература која се бави проблематиком ТДАБЦ система, најчешће истиче теоријски или идеални, као максимално могућ технички капацитет (који је у реалним условима пословања готово недостижан) и парктично достижан капацитет. Практично достижан капацитет је увек нижи од теоријског, будући да уважава све његове објективно и субјективно условљене губитке, тј. умањења. Разлози умањења су на пример: нерадни дани, технички ремонти, производна припрема, одржавање опреме, паузе у раду запослених и др. Уколико је машина на пример, расположива за употребу 40 часова недељно, што је теоријски капацитет, њен практични капацитет може износити 40 часова или мање, односно представља стварно време употребе. Практични капацитет се често изражава процентуално у распону од 80% до 85% теоријског капацитета. Суштина је да се предвиђа да се 20% или 15% радног времена користи за паузе, долазак и одлазак са посла, комуникацију и сл., односно за поправку опреме или измену распореда рада (Антић, Георгијевски, 2010, стр. 505). Сматра се да је из перспективе ТДАБЦ обрачуна трошкова практично достижан капацитет највалиднији будући да је остварив и одржив у дугом року. Поједностављено, утврђивање практичног капацитета се своди на утврђивање степена искоришћења капацитета. 
Могући приступи за утврђивање практичног капацитета
Практични капацитет може бити утврђен за ниво организационе јединице, центра одговорности, предузећа или за ниво пословних процеса који се реализују на различитим организационим нивоима. Искуства показују да је утврђивање трошкова и степена искоришћености капацитета на нивоу департмана најједноставнији и најбржи приступ за организационо-методолошко дизајнирање ТДАБЦ система. Међутим, трошкови ресурса по јединици времена на нивоу департмана су као параметар валидни само у случају када активности и пословни процеси у оквиру департмана троше исту или сличну количину и микс ресруса. Употреба различитог обима и микса ресурса за реализацију активности и процеса унутар једног департмана условљава неадекватност трошкова ресурса по јединици времена на нивоу департмана. Уколико структура потребних ресурса значајно варира, тј. разликује се за сваку појединачну активност или операцију, стопа искоришћености капцитета (практични капацитет) треба да се утврди за ниво процеса. На пример, уколико се иста машина једног производног одељења користи за производњу производа А, али се остатак њеног капацитета користи за производе Б и Ц, стопа искоришћености капацитета треба да се утврђује посебно за процес производње производа А, односно посебно за друга два процеса производње. Утврђивање трошкова ресурса по јединици времена на нивоу процеса, те тиме и степена искоришћености капацитета, се препоручује и у случају када се за различите пословне процесе користе различите мере за изражавање капацитета (на пример: квадратни или кубни метри, минути рада и сл.) (Зухта, 2010, стр. 54). 

Утврђивање практичног капацитета, као имениоца трошкова ресурса по јединици времена, може бити реализовано на више начина. Најчешће се у литератури помињу два приступа за утврђивање практичног капацитета, и то: арбитрарни и аналитички (Каплан, Андерсон, 2007, стр. 52). Арбитрарни приступ се заснива на претпоставци да се практични капацитет изражава као проценат теоријског капацитета. Уколико се претпостави да је регуларно радно време запослених 40 часова недељено (што је теоријски капацитет), практични капацитет ће бити мањи услед претпостављених пауза и прекида у раду, односно може износити на пример 32 часа (што је за 20% ниже од теоријског капацитета). Слична арбитрарна процена може бити учињена за постројења и опрему. Чини се да је степен искоришћења капацитета утврђен на овај начин прилично паушалан и да је претпоставка о фиксном проценту искоришћења капацитета тешко одржива у дугом року, будући да не одражава реалност реализације пословних активности предузећа. Отуда се као боља алтернатива појављује аналитички приступ. 

Аналитички приступ полази од теоријског капацитета и његове редукције, односно умањења за тачно и прецизно утврђене износе непродуктивног времена (или неке друге мере којом се изражава теоријски капацитет) радника и опреме (постројења). Ово непродуктивно време укључује стварно време потребно за паузе, одржавање, поправке, покретање и завршетак производње, али и евентуалне вишкове или тзв. резерве капацитета. Под резервним се у овом случају подразумевају вишкови капацитета који имају заштитну функцију, те служе ефикаснијем и ефективнијем управљању производним процесима кроз омогућавање одговора на краткорочне измене у тражњи или на непредвиђене застоје у производњи. Утврђивање практичног капацитета за радну снагу на пример, започиње укупним бројем дана у години (365), који се затим умањује за број дана викенда и других нерадних дана (претпоставка је да је то број од 261 радног дана). У обрачун треба укључити и број слободних дана за различите намене, за годишње одморе, боловања и сл. (уз претпоставку да је то [image: image2.png]33



 дана), добија се [image: image4.png]


, односно [image: image6.png]19



 радних дана месечно. Претпоставља се да дневно радно време износи [image: image8.png]7.5



 часова, тј. [image: image10.png]450



 минута, као и да време пауза у раду и других прекида дневно износи [image: image12.png]70



 минута. Коначно, ефективно и продуктивно дневно радно време износи [image: image14.png]380



минута [image: image16.png](450 —70)



, што на месечном нивоу од [image: image18.png]19



дана даје [image: image20.png]7.220



 минута (Каплан, Андерсон, 2007, стр. 53). У неким развијеним европским земљама, са строгом регулативом у домену радног времена, месечни практични капацитет износи мање, око [image: image22.png]7.000



 минута. Са друге стране, земље у развоју, па и Србију, карактерише већи број радних дана у недељи (врло често 6), дуже дневно радно време (8 и више сати), те практични капацитет радне снаге на месечном ниву износи и више од [image: image24.png]150



 часова ([image: image26.png]9.000



 минута).
Фактори који детерминишу утврђивање практичног капацитета
Специфичности у вези са утврђивањем практичног капацитета настају услед дејства већег броја фактора. Неки од њих су начин изражавања капацитета, предмет утврђивања капацитета (радници или опрема) и различити екстерни фактори. Капацитет се не мора изражавати само временом рада радника или опреме. Капацитет складишта се на пример, може изразити расположивим простором (квадратним метрима), за транспортна средства могућом кубикажом (кубним метрима) или носивошћу (максималним бројем килограма који може бити утоварен), за дигиталне уређаје (информационе системе) величином меморије у гигабајтима и сл. Начин изражавања капацитета ресурса не утиче на базичне принципе обрачунавања практичног капацитета. Логика је потпуно иста. Коришћење различитих мера за изражавање капацитета условиће само разлику у начину изражавања трошкова ресурса по јединици времена (или јединици кубних метара, квадратних метара, гигабајта и др.). Ово је и разлог због чега се ТДАБЦ често означава као обрачун трошкова условљен потрошњом капацитета (Capacity-Driven ABC). Друго, не само да утврђивање практичног капацитета за радну снагу неће бити исто за сваки тип радника (радног места, степена стручне спреме и др.), већ различите факторе и величине треба узети у обзир приликом утврђивања практичног капацитета радне снаге и опреме. На пример, практични капацитет одређене машине неће бити исти у првој и петој години употребе. 
Утицај екстерних фактора, на пример, сезонског карактера пословања на ниво практичног капацитета, те тиме и на трошкове ресурса по јединици времена, могуће је представити хипотетичким примером. Претпоставка је да практични капацитет предузећа исказан временом у прва четири месеца у години износи 10[image: image28.png].000



 часова по месецу, а у преосталих осам месеци 5.[image: image30.png]000



 часова по месецу. Укупни месечни трошкови ресурса у периоду повећане тражње (прва четири месеца) износе [image: image32.png]1.200.000



, а у периоду ниже тражње (осам месеци) [image: image34.png]800.000



месечно. Трошкови ресурса по јединици времена могу бити израчунати на више начина. Први подразумева игнорисање утицаја сезоне, односно претпоставља исти обим ангажованих ресурса током целе године (1.200.000). У том случају, трошкови ресурса по јединици времена се добијају дељењем укупних годишњих трошкова ([image: image36.png]14.400.000



) годишњим практичним капацитетом ([image: image38.png]80.000



). Трошкови ресурса по јединици времена на годишњем нивоу износе [image: image40.png]180



 динара по часу рада. Овај приступ игнорише разлику у потребним ресурсима (и њиховим трошковима) у периоду повећане и периоду ниже тражње, као и чињеницу да није потребно исти обим ресурса ангажовати током године. Други приступ такође, почива на претпоставци о истом обиму ангажованих ресурса на нивоу године, те подразумева утврђивање трошкова ресурса по јединици времена за период повећане тражње ([image: image42.png]1.200.000 ~+




 динара) и трошкова ресурса по јединици времена за период ниже тражње ([image: image44.png]1.200.000 + 5.000 = 240 anxapa



). Трошкови ресурса по јединици времена у периоду више тражње су дупло нижи од исте величине у периоду ниже тражње, што нема економског смисла, будући да је у периоду више тражње потребно ангажовати и више ресурса. Према трећем приступу израчунавају се трошкови ресурса по јединици времена за оба поменута периода, али под другачијим претпоставкама. Трошкови ресурса по јединици времена у периоду ниже тражње (за осам месеци) могу бити једноставно утврђени дељењем трошкова ресурса практичним капацитетом [image: image46.png](6.400.000 + 40.000 = 160



 по часу рада).  Утврђивање трошкова ресурса по јединици времена за период повећане тражње мора се заснивати на чињеници да реализација пословне активности и задовољење повећаних захтева тражње не узрокује ангажовање ресурса и њихове трошкове само у периоду повећане тражње, већ и ангажовање дела неискоришћених ресурса током остатка године у периоду ниже тражње. Према томе, укупни трошкови ресурса за прва четири месеца неће обухватати само трошкове који су и настали у овом периоду [image: image48.png](4 X 1.200.000 =

-800.000)



, већ и трошкове ангажованих ресурса који неће бити искоришћени у периоду преосталих осам месеци [image: image50.png](1.200.000 — 800.000 = 400.000 X 8 = 3.200.000).



 Односно, укупни трошкови ресурса износиће 8[image: image52.png].000.000 (4.800.000 + 3.200.000).



 Будући да практични капацитет за поменута четири месеца износи [image: image54.png]40.000



 часова, трошкови ресурса по јединици времена ће износити[image: image56.png]200



дин. по једном часу рада. Трећи приступ много више одговара економској реалности, тј. чињеници да је потребно више ресурса ангажовати у периодима повећање тражње (пример преузет и прилагођен: Каплан, Андерсон, 2007, стр. 57).  Уважавањем утицаја повећаног обима тражње, те већих потреба за ресурсима, приликом утврђивања трошкова ресурса по јединици времена даје се изузетан допринос прецизнијој алокацији и обрачуну трошкова. 
Ефекти утврђивања практичног капацитета
Иако практични капацитет представља један од основних параметара ТДАБЦ система постоје предузећа која су применила убрзан и поједностављен приступ за изградњу модела обрачуна трошкова без утврђивања практичног капацитета. Без процене практичног капацитета стварни месечни трошкови одељења (департмана) се директно додељују трансакцијама, производима или купцима (носиоцима трошкова) само на бази података о стварно потребном времену за сваку пословну активност. У том случају се трошкови ресурса по јединици времена израчунавају као количник укупних стварних трошкова и укупног стварно потрошеног времена. Под претпоставком да стварни трошкови на месечном нивоу једног одељења износе [image: image58.png]250.000



 динара, а потрошено време [image: image60.png]130.000



 минута, трошкови по стварно потрошеном минуту рада се добијају као њихов количник: [image: image62.png]250.000 +




 динара по минути. Предузећа избегавају процену практичног капацитета из више разлога, а пре свега због једноставности и ефикасности обрачуна. Међутим, додељивање трошкова активностима пропорционално времену које оне троше без узимања у обзир практичног капацитета има бројних недостатака. Прво, не утврђује се да ли се неке активности или процеси реализују испод или преко пуног капацитета. Друго, не постоји могућност реализације шта ако анализе и буџетирања на бази активности. Последње и најважније је да неузимање у обрачун вишка капацитета условљава да трошкови који се додељују носиоцима трошкова укључују стварне трошкове потрошених ресурса, али и трошкове неискоришћеног капацитета. Иако, пракса показује да постоје предузећа која користе оба приступа, са и без утврђивања практичног капацитета, други приступ који узима у разматрање трошкове искоришћеног и трошкове неискоришћеног капацитета се сматра адекватнијим из перспективе креирања квалитетније информационе базе, кроз прецизнију алокацију трошкова.
Суштински ТДАБЦ представља нову генерацију система обрачуна трошкова који се базира на претпоставци да сви ангажовани ресурси (капацитет предузећа) нису заправо и стварно искоришћени ресурси, односно тежи да идентификује и утврди обим неискоришћених ресурса предузећа. Чињење дистинкције између трошкова искоришћених и неискоришћених ресурса (теоријског и практичног капацитета) има за циљ правилно додељивање трошкова носиоцима трошкова, тј. алокацију трошкова ресурса на носиоце трошкова само онда када су ресурси стварно потрошени (Буксхејт (Buchheit), 2003, стр. 549-565). Тиме ТДАБЦ прави искорак у односу на традиционални АБЦ систем, базиран на претпоставци да су сви ангажовани ресурси предузећа стварно и потрошени, чиме неоправдано додељује трошкове неискоришћеног капацитета носиоцима трошкова. Претпоставка о потпуном искоришћењу ресурса у операцијама предузећа може бити основана код неких ресурса који се једноставно могу изразити и пратити у физичким јединицама мере, на пример код материјала. Са друге стране, готово је неодржива код нефизичких или нематеријалних ресурса, на пример код услуга информационих технологија и сл. Ова претпоставка условљава да код АБЦ система сви трошкови ангажованих (упослених) ресурса имају третман производних трошкова (Це (Tse), Гонг (Gong), 2009, стр. 41-54). ТДАБЦ карактерише специфичан третман производних трошкова, по коме се производним трошковима сматрају само стварно настали трошкови у активностима креирања аутпута, што условљава да се сви трошкови неискоришћеног капацитета третирају као трошкови периода (Це, Гонг, 2009, стр. 41-54). Важност информације о трошковима неискоришћеног капацитета је вишеструка, најмање постаје могуће идентификовање евентуалних уских грла, преиспитавање узрока настанка неискоришћеног капацитета и одлучивање у погледу алтернативне употребе неискоришћеног капацитета. 
КРЕИРАЊЕ ЈЕДНАЧИНА ВРЕМЕНА
Квантитативну, тј. математичку основу ТДАБЦ система чине једначине времена. Реч је о једноставним линеарним једначинама којима се утврђује време потребно за реализацију одређене пословне активности као функција више различитих узрочника - фактора трајања активности (фактора потрошње времена). Фактори потрошње времена представљају варијабле које детерминишу време потребно за обављање неке активности и могу бити: контиунирани (нпр. тежина палете или раздаљина у километрима), дискретни (нпр. број поруџбина и број кредитних провера) или индикаторски (нпр. тип клијента - стари или нови; тип поруџбине - уобичајена или хитна поруџбина; и др.) (Еверарт (Everaert), Бругеман (Bruggeman), 2007, стр. 17; Тодоровић, 2013; Тодоровић, 2013а, стр. 61-71). 

Израчунавање времена потребног за реализацију одређене пословне активности у ТДАБЦ систему је условљено потребним уобичајеним или стандардним временом за њену реализацију, али и додатном потрошњом времена у случајевима појаве нових или другачијих околности које изазивају варијације у начину реализације активности. Према томе, укупно време потребно за реализацију одређене пословне активности добија се сабирањем уобичајеног (стандардног) времена реализације са временима потребним за извршење модификованих облика исте активности, условљених њеним варијацијама. Комплексност и сложеност утврђивања уобичајеног, али и варијација у времену неке пословне активности условљене дејством бројних фактора, у условима примене ТДАБЦ система се релативно једноставно превазилазе употребом једначина времена. Захваљујући једначинама времена и факторима потрошње времена ТДАБЦ чини важан искорак у односу на АБЦ, будући да лако инкорпорира варијације у потребном времену за реализацију различитих типова пословних активности, односно одбацује поједностављену претпоставку да реализација активности увек захтева исто време (Еверарт, Бругеман, 2007, стр. 12). 
Отуда је други кључни аспект организационо-методолошког конципирања ТДАБЦ система креирање једначина времена. Реч је о суштински важној активности, од чије прецизности зависе подаци о времену трајања одређених пословних активности (пословних процеса), њиховим трошковима и у крајњем, подаци о цени коштања носилаца трошкова. Поступак креирања једначина времена захтева најпре, идентификовање пословних активности, утврђивање узрочника варијација у потрошњи времена, процену уобичајеног (стандардног) времена за сваку пословну активност и времена за сваку варијацију у реализацији активности. Овај поступак може бити приказан на хипотетичком примеру активности обраде поруџбине у одељењу продаје једног предузећа. Пословна активност „обрада поруџбина“ обухвата операције уноса информације о поруџбини, уноса сваке ставке поруџбние, отварање рачуна (уколико је реч о новом купцу) и проверу расположивости поручених ставки. Обрада поруџбине зависи од три фактора потрошње времена, и то: [image: image64.png]


 - тип купца (нов или постојећи), као индикаторски, [image: image66.png]


број ставки у поруџбини, као дискретан и [image: image68.png]


- тип поруџбине (редовна или хитна), такође као индикаторски фактор потрошње времена. Индикаторски фактори имаће вредност 1 за новог купца (и за хитну поруџбину) или вредност 0 за старог купца (и редовну поруџбину). Анализа времена потребног за реализацију активности указује да унос информације о поруџбини траје 4 минута, унос сваке ставке поруџбине траје 2 минута, отварање рачуна новог купца захтева 10 минута, а провера расположивости поручених ставки захтева 15 минута. На основу свега може се конципирати једначина времена за утврђивање времена обраде једне поруџбине (Т):
[image: image69.png]T=4+2xX; + 10XX, +15XX,.




Једначина времена, под претпоставком да поруџбина има 5 ставки, да је хитна и да је реч о новом купцу, резултираће у следећем времену обраде једне поруџбине: [image: image71.png]4+2X5+ 10x1+15x1=39



 минута.

У општем случају, време које се потроши у случају тачно одређене активности се може изразити као функција различитих карактеристика, тзв. узрочника (фактора) потрошње времена. Отуда, време потребно за догађај К активности Ј, са р могућих фактора потрошње времена X може се математички исказати општом једначином времена (Еверарт, Бругеман, 2007, р. 18):

 где су

 – време реализовања догађаја К активности Ј,

 – константно време потребно за активност Ј, независно од карактеристика догађаја,

[image: image79.png]By



 – потребно време за једну јединицу фактора потрошње времена 1, када су X2, X3,...Xp константни,

X1 – фактор потрошње времена 1, X2 – фактор потрошње времена 2, Xр – фактор потрошње времена р, 

р – број фактора потрошње времена који одређују време потребно за обављање активности Ј.
Предузећа која су већ мапирала своје пословне процесе, у поступку организационо-методолошког конципирања ТДАБЦ система, могу директно да приступе изградњи једначина времена. Она која нису могу започети овај процес једноставно процењујући минимално време за реализацију пословних процеса или активности, односно време које ће означити базичним временом и које ће бити обележено са [image: image81.png]Bo



(Каплан, Андерсон, 2007, стр. 34). Затим ће сагласно дејству одређених варијација у начину реализације одређене активности додавати времена [image: image83.png]


 до [image: image85.png]


. За пословне процесе са нижим трошковима и мањим варијабилитетом није обавезујуће креирање једначина времена, већ је довољно коришћење само појединачних фактора потрошње времена. Изградња једначина времена је обавезујућа за пословне процесе са високим трошковима и значајним варијабилитетом.

У вези са конципирањем и имплементацијом једначина времена, неопходно је уважавати следеће:

· фокусирати се на пословне процесе у којима се највише времена троши и који имају највише трошкове;

· прецизно дефинисати садржину (обима и опсег) процеса, шта иницира процес и када;

· правилно идентификовати кључне узрочнике потрошње времена за сваку активност, тј. фактор који условљава потрошњу времена (капацитета);

· користити лако доступне факторе потрошње времена;

· тежити једноставности,

· ангажовати запослене приликом изградње модела једначина времена и његове валидације (Каплан, Андерсон, 2007, стр. 35-36).

Запослени радници представљају веома важан извор информација у вези са обимом и комплексношћу активности, односно временима потребним за њихову реализацију. Израда једначина времена захтева интервујуисање радника, међутим предмет интервјуа нису информације о процентуалној алокацији времена на активности као код традиционалног АБЦ система, него о стварној потрошњи времена. Подаци о потрошеном времену по активностима могу у одређеном броју случајева да буду процењени или идентификовани директно, односно добијени из информационог система предузећа, без потребе за интервјуисањем радника. Утврђивање времена неопходног за реализацију различитих активности је далеко једноставније у условима примене ЕРП (Enterprise Resource Planning Systems) система. 
Примена једначина времена значајано допирноси флексибилности и информационим перформансама ТДАБЦ система. Најпре, повећава се прецизност обрачуна трошкова, без истовременог усложњавања самог поступка обрачуна.  Прецизност ТДАБЦ система заснована је на његовој способности да обухвата захтеве за ресурсима свих операција (активности) једноставним додавањем елемената у једначине времена, тј. њиховим проширивањем и могућношћу употребе вишеструких фактора потрошње времена. Одржавање ажурности модела трошкова постаје једноставније, будући да се једначине времена констатно мењају са повећањем броја и сложености активности. Једначине времена имају значајну употребну вредност из перспективе менаџмента, нарочито јер су погодне за симулацију будућности, за спровођење шта ако анализе, унапређење процеса буџетирања, ефикасну анализу капацитета предузећа и спровођење континуираних оперативних унапређења. Ипак, не треба занемарити потенцијалне грешке и ризике који су повезани са креирањем једначина времена, а који се могу одразити на резултате обрачуна трошкова и цену коштања (Кардиналес (Cardinaels), Лабро (Labro), 2008, стр. 735-756; Фортин (Fortin), Русај (Rousseau), 1998, стр. 269-276; Лабро (Labro), Ванхуке (Vanhoucke), 2007, стр. 939-962).
ЗАКЉУЧАК
Организационо-методолошко конципирање ТДАБЦ система захтева најпре, израчунавање трошкова ресурса по јединици времена, што отвара проблем идентификовања практичног капацитета, и утврђивање времена потребног за реализацију конкретних пословних активности, што условљава креирање једначина времена. 

ТДАБЦ систем полази од просечне способности запослених да извршавају пословне операције, те се и практични капацитет исказује као проценат теоријског капацитета. Управо обрачун и отпочиње проценама практичног капацитета, чиме се од самог почетка креира реалнији преглед расположивости ресурса. Захваљујући томе ТДАБЦ омогућава извештавање менаџмента о трошковима на текућој основи, која открива и трошкове пословних активности и потрошено време за њих. Такође, ТДАБЦ успешно открива трошкове неискоришћеног капацитета, које третира трошковима периода. Трошкови неискоришћеног капацитета могу представљати значајну ставку, те њихово елиминисање или смањење представља важно подручје деловања менаџмента. Супротно, исплатива се може показати и опција одржања неискоришћеног капацитета ради његове евентуалне употребе у будућности за увођење новог производа, експанзију на нова тржишта или искоришћавања у случају пријема додатних поруџбина купаца. Анализа открива и потенцијална подручја појаве мањкова капацитета, у случајевима када предвиђена тражња превазилази тренутно расположиви капацитет. У целини, подаци и информације које ТДАБЦ креира служе као добра основа за управљање капацитетом предузећа. 
ТДАБЦ инкорпорира у методологију обрачуна трошкова једначине времена и узрочнике трошкова засноване на трајању, као и факторе потрошње времена. Резултат употребе једначина времена су повећана прецизност и тачност обрачуна трошкова. Захваљујући једначинама времена предузећа могу једноставно да прихвате сопствену комплексност и да је инкорпорирају у обрачунске процесе, уместо да буду приморана да користе поједностављене али недовољно прецизне приступе. Употреба једначина времена омогућава једноставније и ефикасније ажурирање система. Велики број података се повлачи из информационог система предузећа, користи се интерна документација, а интервјуисање радника је присутно у знатно мањем обиму, што све заједно доприноси већој флексибилности овог савременог система обрчуна трошкова. Код АБЦ система високи трошкови континуираног ажурирања условљавају само периодично ажурирање, што у крајњем може да резултира у непрецизним информацијама о трошковима. Посебан проблем се јавља у случају увођења нових активности када је неопходна поновна процена потребног времена. Са друге стране, ТДАБЦ је могуће врло једноставно ажурирати како би одражавао промену оперативних услова пословања, тако да се може успешно применити у интензивно променљивом окружењу. Додавањем нових активности, проширују се једначине времена и само се процењује јединично време потребно за те нове активности. Предмет ажурирања су и трошкови ресурса по јединици времена јер на њихову промену утичу два фактора. Први је промена цене ресурса, која утиче на величину трошкова а други, промена ефикасности у обављању активности, што подразумева или мање времена или мање ресурса за обављање активности. Посебно важно је да се модел трошкова ажурира на бази реалних догађаја, а не према календару (месечно, квартално или годишње). 

Коначно, квалитет постављених организационо-методолошких решења директно одређује успех имплементације и функционисања ТДАБЦ система, квалитет информације о цени коштања и уопште, укупне извештајне перформансе рачуноводства трошкова заснованог на примени ТДАБЦ система. Познавање кључних аспеката организационих и методолошких припрема представља најважнију претпоставку успешне примене ТДАБЦ система.

РЕЗИМЕ 
Обрачун трошкова по активностима заснован на времену (Time-Driven Activity Based Costing) представља савремени систем обрачуна и управљања трошковима, који је настао деведесетих година двадесетог века са циљем превазилажења и елиминисања недостатака традиционалног обрачуна трошкова по активностима (Activity Based Costing). Суштинске иновације које обрачун трошкова по активностима базиран на времену (ТДАБЦ систем) уводи су: исходиште обрачуна трошкова су трошкови потребних ресурса у укупном (збирном) износу који су затим предмет декомпоновања, укључује практични капацитет, тј. степеn искоришћености капацитета и варијаблу време у обрачун трошкова. Количник укупних трошкова и практичног капацитета, исказаног у времену ангажовања ресурса, даје трошкове ресурса по јединици времена. Њихова примарна функција је пренос трошкова ресурса на носиоце трошкова, у складу са њиховим захтевима (потребама) за тим ресурсима. Поменута алокација се спроводи на бази времена, потребног за реализацију конкретних пословних активности, које се утврђује помоћу једначина времена. 

Према томе, организационо-методолошко конципирање ТДАБЦ система подразумева најпре, израчунавање трошкова ресурса по јединици времена, што отвара проблем одређивања практичног капацитета, и утврђивање времена потребног за реализацију конкретних пословних активности, што захтева креирање једначина времена. Постоји више приступа за мерење практичног капацитета, али суштина сваког од њих је утврђивање стварно ангажованих и потрошених ресурса (капацитета предузећа). Примарни циљ ТДАБЦ система јесте алокација само трошкова стварно потрошених ресурса на носиоце трошкове. Трошкови неискоришћеног капацитета имају карактер трошкова периода. За утврђивање времена потребног за реализацију одређених пословних активности ТДАБЦ користи једначине времена. Креирање једначина времена је веома комплексан и важан аспект организационо-методолошког утемељења ТДАБЦ система, будући да детерминише квалитет извештајног модела обрачуна трошкова. Коначно, познавање кључних аспеката организационих и методолошких припрема представља најважнију претпоставку успешне примене ТДАБЦ система.

